**Individuálna výročná správa**

**Obce Kotmanová**

**za rok 2018**

**.......................................**

**Mgr. Mária Oravcová**

**starostka obce**

**OBSAH str.**

1. Úvodné slovo starostu obce 4
2. Identifikačné údaje obce 4
3. Organizačná štruktúra obce a identifikácia vedúcich predstaviteľov 4
4. Poslanie, vízie, ciele 5
5. Základná charakteristika obce 6

5.1. Geografické údaje 6

5.2. Demografické údaje 6

5.3. Ekonomické údaje 6

5.4. Symboly obce 7

5.5. Logo obce 7

5.6. História obce 8

5.7. Pamiatky 8

5.8. Významné osobnosti obce 10

1. Plnenie úloh obce (prenesené kompetencie, originálne kompetencie)

6.1. Výchova a vzdelávanie 11

6.2. Zdravotníctvo 11

6.3. Sociálne zabezpečenie 11

6.4. Kultúra 12

6.5. Hospodárstvo 12

1. Informácia o vývoji obce z pohľadu rozpočtovníctva 12

7.1. Plnenie príjmov a čerpanie výdavkov za rok 2017 13

7.2. Prebytok/schodok rozpočtového hospodárenia za rok 2017 13

7.3. Rozpočet na roky 2019 - 2021 14

1. Informácia o vývoji obce z pohľadu účtovníctva 14

8.1. Majetok 14

8.2. Zdroje krytia 15

8.3. Pohľadávky 15

8.4. Záväzky 15

1. Hospodársky výsledok za rok 2018 - vývoj nákladov a výnosov 16
2. Ostatné dôležité informácie 18

10.1. Prijaté granty a transfery 18

10.2. Poskytnuté dotácie 18

10.3. Významné investičné akcie v roku 2018 18

10.4. Predpokladaný budúci vývoj činnosti 19

10.5 Udalosti osobitného významu po skončení účtovného obdobia 19

10.6. Významné riziká a neistoty, ktorým je účtovná jednotka vystavená 19

1. **Úvodné slovo starostu obce**

Dokument, ktorý sa Vám dostáva do rúk by mal v skratke pripomenúť súčasnosť obce, základné charakteristiky, geografické a demografické údaje, históriu ako aj súčasnú ekonomickú situáciu a hospodárenie Obce Kotmanová.

Obec sa snaží vytvoriť pre občanov kľudné a pokojné miesto pre život na vidieku. V roku 2018 obec získala dotáciu na Rekonštrukciu chodníka vo výške 10.000,-€ a dotáciu na Rekonštrukciu verejného osvetlenia vo výške 15.000,-€. Obidve dotácie sa použijú ako kapitálové výdavky v roku 2019.

Obec sa snaží sa pripravovať projekty na nové programové obdobie rokov 2014-2020. Medzi najdôležitejšie projekty považujeme prípravu projektovej dokumentácie na verejný vodovod a kanalizáciu, dokončenie obnovy obecného úradu a kultúrneho domu, oprava miestnych komunikácií – chodníkov, dvoch autobusových zastávok, rekonštrukciu a modernizáciu verejného osvetlenia, rekonštrukciu ďalšej časti obecného rozhlasu, odkúpenie pozemku a budovy pri KD a vybudovanie parkoviska pri miestnom cintoríne. Rovnako sa obec zapája do prípravy drobných projektov v rámci Oblastnej organizácie cestovného ruchu Novohrad a Podpoľanie, kde je možné čerpanie zdrojov na rozvoj turizmu a rekreácie.

Obec vynaloží všetko úsilie pre úspešné naplnenie úvodného slova s optimistickými predpokladmi rozvoja našej obce do ďalších rokov.

1. **Identifikačné údaje obce**

Názov: Obec Kotmanová

Sídlo: OcÚ Kotmanová 122, 985 53 Mýtna

IČO: 00316067

Štatutárny orgán obce: Mgr. Mária Oravcová

Telefón: 047/ 43 97 109

E-mail: obec@kotmanova.sk

Webová stránka: www.kotmanova.sk

1. **Organizačná štruktúra obce a identifikácia vedúcich predstaviteľov**

Starostka obce: Mgr. Mária Oravcová

Zástupca starostu obce: Štefan Stankovič

Hlavný kontrolór obce: Ing. Gabriela Fábiánová

Obecné zastupiteľstvo: Štefan Stankovič

Alena Chlebničanová

Peter Tušim

Ján Karman

Miroslav Brada ml.

Komisie: finančná komisia, komisia ochrany verejného záujmu, kultúrna komisia a komisia

ochrany verejného poriadku

Obecný úrad: Iveta Belicová – účtovníčka a administratívny pracovník

**Rozpočtové organizácie** obce /uviesť názov, sídlo, štatutárny orgán, základná činnosť, IČO, telefón, e-mail, webová stránka / : **obec nemá zriadené rozpočtové organizácie**

**Príspevkové organizácie** obce /uviesť názov, sídlo, štatutárny orgán, základná činnosť, IČO, telefón, e-mail, webová stránka /: **obec nemá zriadené príspevkové organizácie**

**Neziskové organizácie** založené obcou /uviesť názov, sídlo, štatutárny orgány vklad do základného imania, predmet činnosti, IČO, telefón, e-mail, webová stránka /: **obec nemá zriadené neziskové organizácie**

**Obchodné spoločnosti** založené obcou /uviesť názov, sídlo, štatutárny orgán, vklad do základného imania, percentuálne podiely, podiel na hlasovacích právach, predmet činnosti, IČO, telefón, e-mail, webová stránka /: **obec nemá založené obchodné spoločnosti**

1. **Poslanie, vízie, ciele**

Poslanie obce: rozvoj a strategické plánovanie, zvýšenie prosperity územia, zabezpečenie kvality života svojim obyvateľom

Vízie obce: trvalo udržateľného rozvoja obce

Ciele obce: PHSR obce Kotmanová (viď - spracované v roku 2016)

1. **Základná charakteristika obce**

Obec je samostatný územný samosprávny a správny celok Slovenskej republiky. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

* 1. **Geografické údaje**

Geografická poloha obce : leží na JZ Slovenského Rudohoria  v doline Vrbinského potoka, Od okresného mesta Lučenec je vzdialená 22 km. Obec leží v úzkej dolinke otvorenej na juh, ktorá je z východu, severu a západu ohraničená príkrimy, stúpajúcimi vrchmi.

Susedné mestá a obce : Dobroč, Mýtna, Lovinobaňa, Cinobaňa, Detvianska Huta

Celková rozloha obce : 16987 ha

Nadmorská výška : 304m stred obce, 300 – 900 m v chotári

* 1. **Demografické údaje**

Hustota a počet obyvateľov : 17obyteľov/km2 a k 31.12.2018 – 288 obyvateľov

Národnostná štruktúra : 100% Slovákov

Štruktúra obyvateľstva podľa náboženského významu : 54,1% Evanjelická cirkev augsburského vyznania; 24,6% Rímskokatolícka cirkev

Vývoj počtu obyvateľov :

• 2013 321 obyvateľov

• 2014 318 obyvateľov

• 2015 310 obyvateľov

• 2016 297 obyvateľov

• 2017 293 obyvateľov

• 2018 288 obyvateľov

* 1. **Ekonomické údaje**

Nezamestnanosť v obci :

Nezamestnanosť v okrese : k 31.12.2018 bola nezamestnanosť 12,74%

Vývoj nezamestnanosti : Obec v snahe pomôcť občanom, ktorí sú nezamestnaní spolupracuje s príslušným Úradom práce, sociálnych vecí a rodiny.

* 1. **Symboly obce**

**Erb obce, Vlajka obce, Pečať obce:**



Symboly obce Kotmanová sú evidované v Heraldickom registri SR pod signatúrou k-7/95.  Ich charakteristika je nasledovná:

**Erb obce:**

V červenom štíte skrížené strieborné radlice - lemeš a čerieslo, ovenčené dvomi zlatými štylizovanými ratolesťami.

**Pečať obce:**

Odtlačok pečatidla sa zachoval na úradnom hlásení zo dňa 6. januára 1850, v ktorom richtár obce potvrdzuje prevzatie, verejné prečítanie pred obyvateľmi obce a dôsledné uloženie - Obecného ríšsského zákonníka - z odtlačku sa dozvedáme, že znak obce bol nasledovný: skrížený lemeš a čerieslo, ktoré obopínajú dve štylizované na spodnej časti skrížené ratolesti s kruhopisom: SIG.KOTMAN.LEHO /sign.: Nógrad Megyei Levéltár Sálgotarján IV. 152  Megyefonoki iratok 480/1850./

Dr. Jozef Drenko v monografii obce Kotmanová uvádza údaj z  - Nógrad megye koységi pecsétek, in. Súrgony, Budapešť 1863 nasledovne - V pečati je znázornený pluh s radlicou s nápisom - KOTMAN-Lehota 1830.

Menšia pečať má nápis - SIG.Kotman-Leho. V našom prípade ide pravdepodobne o odtlačok tejto pečate, ktorej priemer je 2,5 cm.

**Vlajka obce:**

Obecná vlajka má podobu šiestich pozdĺžnych pruhov červeného, bieleho, žltého, červeného bieleho a žltého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu. Farebnosť pruhov na vlajke je daná farbami obecného erbu.

* 1. **Logo obce – obec nemá logo**
  2. **História obce**

Obec bola založená asi v 14. storočí na území Divínskeho hradného panstva, patrila viacerým drobným zemanom. Prvá písomná zmienka o Kotmanovej je z roku 1393 ako Kothmanlehutaya, ďalšie názvy obce sú doložené z roku 1469 ako Koczyklehota, z roku 1773 ako Kotmanová, z roku 1808 ako Kotmanová Lhota, z roku 1920 ako Kotmanová, z roku 1948 ako Dobročská Lehota; maďarsky Kotmanlehota, Kotmány. V roku 1990 dochádza k zmene názvu obce na historicky pôvodný názov - Kotmanová.

* 1. **Pamiatky**

#### Klasisistická kúria z konca 18. storočia.

Ide o obytný dom typu kúrie s klasickou fasádou členenou pilostrami, zakončenou polkruhovou bránou. Nad bránou pokračuje valbová škridlicová strecha. Dom je uznaný kultúrnou pamiatkou.



#### Zvonica zo začiatku 19. storočia.

Zvonica zo začiatku 19. storočia, postavená na mieste pôvodnej drevenej zvonice. Malý zvon uliaty v Budapešti v roku 1888 a veľký zvon uliaty v Brne v roku 1923. Je murovaná so štvorcovými pôdorysmi / rozmery 4,5 x 4,5 m, hrúbka steny 80 cm, ukončená ihlancovou strechou z krížom, 4 veľké okná, jedno malé okno/. Zvonica bola v roku 2007 zrekonštruovaná z vlastných zdrojov v hodnote cca 250 000 Sk. V roku 2013 boli z vlastných zdrojov elektrifikované obidva zvony.



#### Sklárska huta.

Budova sklárskej huty z druhej polovice 18. storočia je v interiéri prestavaná. Ide o blokovú prízemnú budovu s obdĺžnikovým pôdorysom. Podľa hypotézy na pôvodné základy malej sklárskej huty bola postavená panská kúria. Podľa druhej sa pôvodná budova nachádzala v záhrade kúrie v jej blízkosti.



#### Historický vývoj obce.

Najstaršie archeologické nálezy z okolia obce Kotmanová sú z doby bronzovej. V juhozápadnej časti Slovenského rudohoria v katastri obce sa nachádza Pohanský hrad - hradisko kyjatickej kultúry s niekoľkonásobným valom /1100 - 700 p.n.l. / Organizovaná kolonizácia Kotmanovej je doložená v druhej polovici 14. storočia nášho letopočtu na území Divínského hradného panstva. Kotmanovú -  založil -  Šoltýs Kotman. Šoltýsi na základe spravidla zmluvy so zemepánom získali za založenie osídlia výsady. Podľa monografie Novohradu /1826/ si osada zobrala meno od nemeckého banského dozorcu Gutmana, ktorý bol správcom baní v Lovinobani, Cinobani a okolí. Podľa legendy názov obce podľa huty, ktorého hutman tu býval.

* 1. **Významné osobnosti obce**

## PhDr. PAVOL URBANČOK  - narodený 10.05.1941 v Kotmanovej.

* - ženatý - manželka - MUDr. Ida Urbančoková
* - otec 2 dcér

Celý svoj profesijný život zasvätil knižnici, knihám a čitateľom. V roku 1974 nastúpil ako mladý riaditeľ do vtedajšej Okresnej knižnice v Lučenci a popri náročnej riadiacej práci vyštudoval na Karlovej univerzite v Prahe vedecké informácie a knihovníctvo. Za 35 rokov pôsobenia na poste manažéra dnešnej regionálnej Novohradskej knižnice prešla inštitúcia výraznými zmenami, vďaka ktorým sa stala významnou kultúrno-vzdelávacou inštitúciou v centre Novohradu. Presťahovaním sa do historickej budovy bývalej Štátnej banky československej v roku 1975 získala knižnica atraktívne priestory. Poslednou rekonštrukciou prešlo oddelenie náučnej literatúry za významnej pomoci Banskobystrického samosprávneho kraja v roku 2006.

Pod jeho vedením sa knižnica dostala do povedomia širokej verejnosti celého  
regiónu aj organizovaním atraktívnych kultúrno-výchovných podujatí, ako napríklad celoslovenská súťaž v literárnej tvorbe „Literárny Lučenec“, celoslovenský seminár „Len čítať z pier nestačí“ organizovaný v spolupráci so Slovenskou národnou knižnicou či súťaž „Exlibris Hlohovec“ vo výtvarnom stvárnení knižnej značky.

Významná je cezhraničná spolupráca Novohradskej knižnice v Lučenci so Župnou knižnicou Bálinta Balassiho v Salgótarjáne. Počas jeho pôsobenia sa skvalitnila a uľahčila dostupnosť informácií verejnosti zabezpečením bezplatného prístupu k internetu. Metodickým pôsobením podstatnou mierou prispieva k zvýšeniu odbornej úrovne 81 obecných knižníc v okresoch Lučenec a Poltár. V rámci automatizácie knižničných služieb zrealizovali v kooperácii s ďalšími regionálnymi knižnicami v pôsobnosti BBSK významný projekt – súborný katalóg regionálnych knižníc BBSK. Novohradská knižnica v Lučenci získala 1. miesto v celoslovenskej súťaži o najlepšiu webovú stránku TOP WEBLIB 2007 v kategórii verejné a školské knižnice.

1. **Plnenie úloh obce (prenesené kompetencie, originálne kompetencie)** 
   1. **Výchova a vzdelávanie**

V súčasnosti výchovu a vzdelávanie detí v obci poskytuje:

* Základná škola Dobroč a Lovinobaňa
* Materská škola Dobroč

Na základe analýzy doterajšieho vývoja možno očakávať, že rozvoj vzdelávania sa bude orientovať na : predškolskú výchovu detí a záujmové činnosti detí (v spolupráci so susednými obcami).

* 1. **Zdravotníctvo**

Zdravotnú starostlivosť pre obyvateľov obce poskytujú:

* Súkromný lekár : MUDr. Jela Fulajtárová – všeobecný lekár pre dospelých - ambulancia Mýtna
* Súkromný lekár : MUDr. Ladislav Eštók – všeobecný lekár pre dospelých – ambulancia Lovinobaňa
* Nemocnica s poliklinikou v Lučenci

Na základe analýzy doterajšieho vývoja možno očakávať, že rozvoj zdravotnej starostlivosti sa bude orientovať na : dostupnosť zdravotnej starostlivosti pre obyvateľov obce.

* 1. **Sociálne zabezpečenie**

Sociálne služby v obci zabezpečuje :

* Zariadenie sociálnych služieb v blízkych mestách v Lučenci, Poltári, Hriňovej a v Detve.
* Opatrovateľská služba sa nateraz v našej obci neposkytuje

Na základe analýzy doterajšieho vývoja možno očakávať, že rozvoj sociálnych služieb sa bude orientovať na : pomoc pre starých občanov – posúdenie zdravotného stavu a sociálneho života pre umiestňovanie do zariadení sociálnych služieb v okolitých mestách a obciach, ktoré takého zariadenia prevádzkujú.

* 1. **Kultúra**

Spoločenský a kultúrny život v obci zabezpečuje :

* Kultúrny dom
* Miestna knižnica
* Tenisové ihrisko

Na základe analýzy doterajšieho vývoja možno očakávať, že kultúrny a spoločenský život sa bude orientovať na : domáce prezentácie kultúrnych a spoločenských akcií v spolupráci s miestnymi obyvateľmi.

* 1. **Hospodárstvo**

Najvýznamnejší poskytovatelia služieb v obci :

* potraviny, pohostinstvo

Najvýznamnejšia poľnohospodárska výroba v obci :

* Chov hovädzieho dobytku, poľnohospodárstvo

Na základe analýzy doterajšieho vývoja možno očakávať, že hospodársky život v obci sa bude orientovať na : poľnohospodárstvo.

1. **Informácia o vývoji obce z pohľadu rozpočtovníctva**

Základným nástrojom finančného hospodárenia obce bol rozpočet obce na rok 2018.

Obec zostavila rozpočet podľa ustanovenia § 10 odsek 7) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2018 bol zostavený ako vyrovnaný. Bežný rozpočet bol zostavený ako vyrovnaný a kapitálový rozpočet nebol rozpočtovaný.

Hospodárenie obce sa riadilo podľa schváleného rozpočtu na rok 2018.

Rozpočet obce bol schválený obecným zastupiteľstvom dňa 15.12.2017 uznesením č. 26/2017.

Rozpočet bol zmenený trikrát:

* prvá zmena schválená dňa 29.03.2018 uznesením č. 10/2018
* druhá zmena schválená dňa 08.06.2018 uznesením č. 15/2018
* tretia zmena schválená dňa 12.08.2018 uznesením č. 26/2018
* štvrtá zmena schválená dňa 26.10.2018 uznesením č. 29/2018
  1. **Plnenie príjmov a čerpanie výdavkov za rok 2018**

|  |  |  |  |  |
| --- | --- | --- | --- | --- |
|  | **Schválený rozpočet** | **Schválený rozpočet**  **po poslednej zmene** | **Skutočné**  **plnenie príjmov/ čerpanie výdavkov**  **k 31.12.2018** | **% plnenia príjmov/**  **% čerpania výdavkov** |
| **Príjmy celkom** | **73.600,00** | **130.806,00** | **117.677,41** | **89,96%** |
| z toho : |  |  |  |  |
| Bežné príjmy | 73.600,00 | 85.806,00 | 92.677,41 | 108,00% |
| Kapitálové príjmy | 0,00 | 25.000,00 | 25.000,00 | 100,00% |
| Finančné príjmy | 0,00 | 20.000,00 | 0,00 | 0% |
| **Výdavky celkom** | **73.600,00** | **130.806,00** | **74.391,99** | **56,87%** |
| z toho : |  |  |  |  |
| Bežné výdavky | 73.600,00 | 83.806,00 | 70.660,09 | 84,31% |
| Kapitálové výdavky | 0,00 | 45.000,00 | 1.731,90 | 3,85% |
| Finančné výdavky | 0,00 | 2.000,00 | 2.000,00 | 100% |
| **Rozpočet obce** | **+/-0,00** | **+/-0,00** | **+43.285,42** |  |

* 1. **Prebytok/schodok rozpočtového hospodárenia za rok 2018**

|  |  |
| --- | --- |
| **Hospodárenie obce** | **Skutočnosť k 31.12.2018** |
|  |
| Bežné príjmy spolu | 92.677,41 |
| Bežné výdavky spolu | 70.660,09 |
| **Bežný rozpočet** | 22.017,32 |
| Kapitálové príjmy spolu | 25.000,00 |
| Kapitálové výdavky spolu | 1.731,90 |
| ***Kapitálový rozpočet*** | 23.268,10 |
| **Prebytok/schodok bežného a kapitálového rozpočtu** | **45.285,42** |
| **Vylúčenie z prebytku** | -23.268,10 |
| **Upravený prebytok/schodok bežného a kapitálového rozpočtu** | 22.016,32 |
| Príjmy z finančných operácií | *0,00* |
| Výdavky z finančných operácií | *2.000,00* |
| **Rozdiel finančných operácií** | **-2.000,00** |
| Príjmy spolu | 117.677,41 |
| VÝDAVKY SPOLU | 74.391,99 |
| **Hospodárenie obce** | **43.285,42** |
| **Vylúčenie z prebytku** | -23.268,10 |
| **Upravené hospodárenie obce** | 20.017,32 |

**Prebytok rozpočtu** v sume 20.017,32 EUR zistený podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, navrhujeme použiť na :

* tvorbu rezervného fondu 20.017,32 EUR

**Na základe uvedených skutočností navrhujeme tvorbu rezervného fondu za rok 2018 vo výške 20.017,32 EUR.**

* 1. **Rozpočet na roky 2019 - 2021**

|  |  |  |  |  |
| --- | --- | --- | --- | --- |
|  | **Skutočnosť k 31.12.2018** | **Rozpočet**  **na rok 2019** | **Rozpočet**  **na rok 2020** | **Rozpočet**  **na rok 2021** |
| **Príjmy celkom** | **117.677,41** | **80.770,00** | **78.160,00** | **80.400,00** |
| z toho : |  |  |  |  |
| Bežné príjmy | **92.677,41** | **80.770,00** | **78.160,00** | **80.400,00** |
| Kapitálové príjmy | **25.000,00** | **0,00** | **0,00** | **0,00** |
| Finančné príjmy | **0,00** | **0,00** | **0,00** | **0,00** |

|  |  |  |  |  |
| --- | --- | --- | --- | --- |
|  | **Skutočnosť k 31.12.2018** | **Rozpočet**  **na rok 2019** | **Rozpočet**  **na rok 2020** | **Rozpočet**  **na rok 2021** |
| **Výdavky celkom** | **74.391,99** | **80.770,00** | **78.160,00** | **80.400,00** |
| z toho : |  |  |  |  |
| Bežné výdavky | **70.660,09** | **78.770,00** | **78.160,00** | **80.400,00** |
| Kapitálové výdavky | **1.731,90** | **0,00** | **0,00** | **0,00** |
| Finančné výdavky | **2.000,00** | **2.000,00** | **0,00** | **0,00** |

1. **Informácia o vývoji obce z pohľadu účtovníctva**
   1. **Majetok**

|  |  |  |
| --- | --- | --- |
| **Názov** | **Skutočnosť**  **k 31.12.2017** | **Skutočnosť**  **k 31.12.2018** |
| **Majetok spolu** | **479.536,59** | **511.456,33** |
| **Neobežný majetok spolu** | 421.312,93 | 409.496,83 |
| z toho : |  |  |
| Dlhodobý nehmotný majetok | 0,00 | 0,00 |
| Dlhodobý hmotný majetok | 347.566,93 | 335.750,83 |
| Dlhodobý finančný majetok | 73.746,00 | 73.746,00 |
| **Obežný majetok spolu** | 57.961,97 | 101.465,24 |
| z toho : |  |  |
| Zásoby | 0,00 | 0,00 |
| Zúčtovanie medzi subjektami VS | 0,00 | 0,00 |
| Dlhodobé pohľadávky | 0,00 | 0,00 |
| Krátkodobé pohľadávky | 4.655,49 | 4.886,77 |
| Finančné účty | 53.306,48 | 96.578,47 |
| Poskytnuté návratné fin. výpomoci dlh. | 0,00 | 0,00 |
| Poskytnuté návratné fin. výpomoci krát. | 0,00 | 0,00 |
| **Časové rozlíšenie** | 261,69 | 494,26 |

* 1. **Zdroje krytia**

|  |  |  |
| --- | --- | --- |
| **Názov** | **Skutočnosť**  **k 31.12.2017** | **Skutočnosť**  **k 31.12.2018** |
| **Vlastné imanie a záväzky spolu** | **479.536,59** | **511.456,33** |
| **Vlastné imanie** | 365.432,17 | 389.987,85 |
| z toho : |  |  |
| Oceňovacie rozdiely | 0,00 | 0,00 |
| Fondy | 0,00 | 0,00 |
| Výsledok hospodárenia | 365.432,17 | 389.987,85 |
| **Záväzky** | *8.817,75* | *31.657,04* |
| z toho : |  |  |
| Rezervy | 1.000,00 | 1.000,00 |
| Zúčtovanie medzi subjektami VS | 0,00 | 23.268,10 |
| Dlhodobé záväzky | 585,31 | 418,95 |
| Krátkodobé záväzky | 2.851,16 | 4.588,71 |
| Bankové úvery a výpomoci | 4.381,28 | 2.381,28 |
| **Časové rozlíšenie** | 105.286,67 | 89.811,44 |

Analýza významných položiek z účtovnej závierky:

* predaja dlhodobého majetku – obec v roku 2018 nepredala žiadny majetok
* prijatých dlhodobých a krátkodobých bankových úverov – obec v roku 2018 neprijala úver zo žiadnej bankovej spoločnosti
  1. **Pohľadávky**

|  |  |  |
| --- | --- | --- |
| **Pohľadávky** | **Zostatok**  **k 31.12 2017** | **Zostatok**  **k 31.12 2018** |
| Pohľadávky do lehoty splatnosti | 4.655,49 | 4.886,77 |
| Pohľadávky po lehote splatnosti | 0,00 | 0,00 |

* 1. **Záväzky**

|  |  |  |
| --- | --- | --- |
| **Záväzky** | **Zostatok**  **k 31.12 2017** | **Zostatok**  **k 31.12 2018** |
| Záväzky do lehoty splatnosti | 8.817,75 | 31.657,04 |
| Záväzky po lehote splatnosti | 0,00 | 0,00 |

Analýza významných položiek z účtovnej závierky:

* nárast/pokles pohľadávok – pohľadávky obce tvoria nezaplatené poplatky za TKO a za psa, DZN a preplatok za odber plynu
* nárast/pokles záväzkov – záväzky obce tvoria nesplatený úver, záväzky zo sociálneho fondu, záväzky voči dodávateľom, voči zamestnancom a sociálnej a zdravotným poisťovniam ako aj daňovému úradu za mzdy 12/2018 a nevyčerpané dotácie vo výške 23.268,10€ na rekonštrukciu obecného chodníka a verejného osvetlenia, ktoré sa uskutočnia v priebehu roka 2019.

1. **Hospodársky výsledok za 2018 - vývoj nákladov a výnosov**

|  |  |  |
| --- | --- | --- |
| **Názov** | **Skutočnosť**  **k 31.12.2017** | **Skutočnosť**  **k 31.12.2018** |
| **Náklady** | **79.083,94** | **83.410,52** |
| 50 – Spotrebované nákupy | **5.394,27** | **7.402,36** |
| 51 – Služby | **15.209,76** | **13.765,01** |
| 52 – Osobné náklady | **35.582,44** | **44.980,02** |
| 53 – Dane a poplatky | **63,68** | **37,17** |
| 54 – Ostatné náklady na prevádzkovú činnosť | **3.326,60** | **1.726,54** |
| 55 – Odpisy, rezervy a OP z prevádzkovej a finančnej činnosti a zúčtovanie časového rozlíšenia | **18.485,79** | **14.548,00** |
| 56 – Finančné náklady | **1.021,40** | **951,42** |
| 57 – Mimoriadne náklady | **0,00** | **0,00** |
| 58 – Náklady na transfery a náklady z odvodov príjmov | **0,00** | **0,00** |
| 59 – Dane z príjmov | **0,00** | **0,00** |
| **Výnosy** | **94.006,32** | **97.620,25** |
| 60 – Tržby za vlastné výkony a tovar | **602,14** | **873,83** |
| 61 – Zmena stavu vnútroorganizačných služieb | **0,00** | **0,00** |
| 62 – Aktivácia | **0,00** | **0,00** |
| 63 – Daňové a colné výnosy a výnosy z poplatkov | **79.058,62** | **82.929,19** |
| 64 – Ostatné výnosy | **769,94** | **385,00** |
| 65 – Zúčtovanie rezerv a OP z prevádzkovej a finančnej činnosti a zúčtovanie časového rozlíšenia | **0,00** | **1.000,00** |
| 66 – Finančné výnosy | **133,09** | **177,49** |
| 67 – Mimoriadne výnosy | **0,00** | **0,00** |
| 69 – Výnosy z transferov a rozpočtových príjmov v obciach, VÚC a v RO a PO zriadených obcou alebo VÚC | **13.442,53** | **12.254,74** |
| **Hospodársky výsledok**  **/+ kladný HV, - záporný HV/** | **14.922,38** | **14.209,73** |

Hospodársky výsledok /kladný/ v sume 14.209,73 EUR bude zúčtovaný na účet 428 - Nevysporiadaný výsledok hospodárenia minulých rokov.

1. **Ostatné dôležité informácie** 
   1. **Prijaté granty a transfery**

V roku 2018 obec prijala nasledovné granty a transfery:

|  |  |  |
| --- | --- | --- |
| **Poskytovateľ** | **Účelové určenie grantov a transferov** | **Suma prijatých prostriedkov v EUR** |
| Štátny rozpočet | REGOB, RA, ŽP, Voľby | 633,24 |
| Štátny rozpočet | Dávka v hmotnej núdzi | 1.264,78 |
| Štátny rozpočet | §50j spolufinancovanie mzdy | 310,92 |
| ESF | §50j spolufinancovanie mzdy | 1.761,88 |
| Štátny rozpočet | Výjazdové rokovanie vlády SR – rekonštrukcia chodníka | 10.000,00 |
| Štátny rozpočet | Z rozpočtovej rezervy predsedu vlády SR – rekonštrukcia a modernizácia verej. osvetlenia | 15.000,00 |
| VÚC | Dni obce Kotmanová | 900,00 |
| Granty | Sponzorské Dni obce Kotmanová | 522,74 |

V roku 2018 obec prijala nasledovné účelovo určené dotácie:

1/ Z rozpočtovej rezervy predsedu vlády SR 15.000,-€ ako kapitálový výdavok na rekonštrukciu a modernizáciu verejného osvetlenia

2/ Z výjazdového rokovania vlády SR dotáciu na rekonštrukciu chodníka vo výške 10.000,-€.

3/ V roku 2018 obec prijala účelovo určenú dotáciu z BBSK na Dni obce Kotmanová a Tenisový turnaj o putovný pohár starostu obce vo výške 900,00€.

Granty a transfery boli účelovo učené a boli použité v súlade s ich účelom, nevyčerpané časti dotácií sa prenášajú do roku 2019 a použijú na určený účel.

* 1. **Poskytnuté dotácie**

V roku 2018 obec neposkytla zo svojho rozpočtu dotácie.

* 1. **Významné investičné akcie v roku 2018**

Najvýznamnejšie investičné akcie realizované v roku 2018:

* Významnými investičnými akciami boli pripravovaná rekonštrukcia chodníka a verejného osvetlenia, ktoré sa budú realizovať v prvom polroku 2019. Bude sa jednať o kapitálové výdavky
  1. **Predpokladaný budúci vývoj činnosti**

Predpokladané investičné akcie realizované v budúcich rokoch:

* V prvej polovica roka 2019 obec zrealizuje rekonštrukciu chodníka a verejného osvetlenia z dotácií, ktoré obec dostala v predchádzajúcom roku 2018
* Obec 11/2017 predložia žiadosť o NFP na „Rekonštrukciu strechy OcÚ a KD spojenú s využitím obnoviteľných zdrojov energií a čaká na vyhodnotenie podaných žiadostí
* Obec by rada investovala do rekonštrukcii a modernizácii miestneho rozhlasu, dvoch autobusových zastávok, do výstavby parkoviska pri miestnom cintoríne a v neposlednom rade by obec chcela zahájiť budovanie verejného vodovodu a kanalizácie.
  1. **Udalosti osobitného významu po skončení účtovného obdobia**

Obec nezaznamenala žiadnu udalosť osobitného významu po skončení účtovného obdobia, za ktoré sa vyhotovuje výročná správa.

* 1. **Významné riziká a neistoty, ktorým je účtovná jednotka vystavená**

Obec nevedie súdny spor.

Vypracoval: Mgr. Mária Oravcová Schválil: Mgr. Mária Oravcová – starostka

V Kotmanovej, dňa: 18.04.2019

**Prílohy:**

* Individuálna účtovná závierka: Súvaha, Výkaz ziskov a strát, Poznámky
* Výrok audítora k individuálnej účtovnej závierke
* Opravená tabuľka č. 1 z Poznámok k 31.12.2018